Такі станоўчы вынік – не выпадковы. У гаспадарцы з году ў год клапоцяцца пра адмысловы рацыён для статка. Нарыхтоўваецца ў дастатковай колькасці сянаж, сілас, караняплоды. А каб не пераплачваць за транспарціроўку камбікармоў, тут наладзілі іх вытворчасць. Самыя высокія прывагі ў раёне забяспечваюцца таксама і сумленнай працай жывёлаводаў. Людзі ведаюць, што іх старанне і вынік будуць ацэнены дастойным заробкам, таму даражаць сваім рабочым месцам. Не раз жывёлаводы Барыс Шарко і Сяргей Шумкоў атрымлівалі падзякі і ўзнагароды ад кіраўніцтва гаспадаркі, раёна, вобласці.